**Pravila nagradne igre**

„Thomy i/ili Garden Gourmet kupi i uz Weber roštilj društvo okupi“

# Organizator

Na osnovu Zakona o igrama na sreću (Službeni glasnik RS, broj 22/19; a u skladu sa članom 96), IT Expert d.o.o., sa sjedištem u Banja Luci, adresa: Gavre Vučkovića 4, JIB: 4404505560009 (dalje u tekstu: Organizator) je organizator nagradne igre pod nazivom „**Thomy i/ili Garden Gourmet kupi i uz Weber roštilj društvo okupi“** u ime klijenta Nestlé Adriatic BH d.o.o. Sarajevo, Valtera Perića 1A, 71000 Sarajevo, Bosna i Hercegovina, PDV broj 201133590005 (dalje: Klijent). Nagradna igra se priređuje sa ciljem promocije Nestlé robnih marki, a ograničena je na trgovački lanac Tropic Maloprodaja d.o.o. (dalje: Partner).

# Trajanje

Nagradna igra započinje 01.06.2022. godine i traje do 10.07.2022. godine (uključivo), a odnosi se na sve prodavnice trgovačkog lanca Tropic Maloprodaja d.o.o. na području Republike Srpske.

**3. Pravo na učešće**

Pravo na sudjelovanje u nagradnoj igri imaju sve fizičke osobe preko 18 godina starosti koje imaju prebivalište na teritoriji Republike Srpske, koje prihvaćaju odredbe i uslove ovih Pravila (u daljem tekstu Učesnici). Pravo na učešće nemaju osobe koje su uključene u organizaciju nagradne igre, a posebno osobe zaposlene kod Organizatora ili Klijenta ili Partnera, kao i članovi njihove uže porodice. Za sudjelovanje maloljetnika saglasnost mora dati roditelj ili osoba koja je u skladu sa zakonom ovlaštena o njoj se starati i zastupati je. Maloljetnik može biti dobitnik nagrade i primiti osvojenu nagradu prema zakonom propisanim uslovima, odnosno ukoliko je skrbnik maloljetnika prihvatio nagradu, time je izrazio svoju saglasnost s Pravilima, te nagradu u ime maloljetnika i preuzima.

**4. Proizvodi koji učestvuju u nagradnoj igri**

U nagradnoj igri učestvuju svi proizvodi Nestlé tržišnih marki - brendova Thomy i Garden Gourmet.

1. **Učestvovanje**

Kupovinom jednog ili više proizvoda navedenih Nestlé tržišnih marki u ukupnoj vrijednosti od minimalno 10,00 KM u prodajnim objektima Tropic i MojMarket, na teritoriji Republike Srpske sa evidentiranom kupovinom na jednom računu i slanjem SMS poruke (koja sadrži lične podatke i broj računa) ostvaruje se mogućnost učestvovanja u nagradnoj igri. Cijena SMS poruke iznosi 0,10 KM + PDV. Svaka osoba može učestvovati sa više računa. Svaki pojedini račun može biti iskorišten odnosno prijavljen za ovu nagradnu igru samo jednom.

Brojeve računa koji zadovoljavaju naprijed navedeno, potrebno je poslati putem SMS poruke u idućem formatu **Broj fiskalnog računa**(razmak)**ime i prezime**(razmak)**grad** npr. **12456 IME I PREZIME GRAD** na **broj 091 112 415.** Korisnik dobija povratnu poruku sa informacijom da li je njegova prijava prihvaćena ili ne, odnosno da li je poruka poslana u ispravnom formatu. Učesnik je dužan čuvati račun do izvlačenja te isti prezentovati ukoliko osvoji nagradu.

Podaci o računu prijavljenom u nagradnu igru, odnosno prijave zaprimljene na temelju računa bit će odbijeni ako postoji osnovana sumnja u njihovu valjanost ili ako ne ispunjavaju uslove za sudjelovanje kako je navedeno ovim pravilima.

Učesnici mogu dobiti sve potrebne informacije putem korisničke podrške na broj 066 020 020 (isključivo Viber text format) i/ili putem emaila korisnicka.podrska@smsvision.ba

## Izvlačenje nagrada

Izvlačenje nagrada održat će se 11.07.2022. u Tropic centru u Banja Luci sa početkom u 18:00 časova putem specijalnog aplikativnog softvera namijenjenog isključivo za izvlačenja u nagradnim igrama. Izvlačenje nagrada će nadgledati i provesti Komisija sačinjena od 3 člana (predsjednik i 2 člana) koju imenuje organizator posebnom odlukom.

Komisija će pored dobitnika dodatno izvući i 2 „rezervna” dobitnika koji će ostvariti pravo na nagradu ali samo ukoliko izvučeni dobitnik (ili više njih) iz razloga navedenih u ovim pravilima bude naknadno diskvalificiran jer ne ispunjava pravila ove nagradne igre. Rezervni dobitnik će ostvariti pravo na nagradu po redoslijedu izvlačenja.

Izvlačenje dobitnika će se izvršiti putem aplikacije kroz kompjuterski softver slučajnim odabirom gdje će biti objedinjeni svi učesnici koji su učestvovali valjanim prijavama u periodu trajanja nagradne igre putem SMS poruka. Komisija je dužna da vodi zapisnik o izvlačenju koji sadrži kratak tok izvlačenja, imena dobitnika, nazive dobitaka i rezervnih dobitnika, broj računa prijavljenog u prijavi, nazive nagrada koje su osvojene, uključujući i ostale neophodne podatke. Zapisnik o izvlačenju potpisuju svi članovi komisije.

Organizator će obavijestiti dobitnike o rezultatima izvlačenja putem SMS-a na telefonski broj sa kojega je stigla SMS poruka, u roku od 8 dana od dana izvlačenja. Ukoliko nakon 8 dana osoba koja je izvučena kao dobitnik ne bude mogla biti kontaktirana (nedostupan, ne odgovori na SMS poruku) ili u slučaju da učešće nije validno, rezervni dobitnici će biti kontaktirani po redoslijedu izvlačenja.

Dobitnik je, radi provjere valjanosti prijave, dužan na zahtjev Organizatora odmah poslati sliku računa putem Viber-a na broj korisničke podrške 066 020 020 ili putem emaila korisnicka.podrska@smsvision.ba

Ukoliko jedna osoba bude izvučena dva ili više puta, bit će dobitnik nagrade za koju je prvi put izvučena.

Učesnici mogu učestvovati sa neograničenim brojem računa, odnosno SMS prijava koje zadovoljavaju sve uslove ovih Pravila. Nepotpuna poruka ili prijava na koje postoji osnovana sumnja u valjanost ne može učestvovati u nagradnoj igri, a niti učesnik na osnovu takve prijave može osvojiti nagradu.

**7. Nagradni fond**

Ukupna nabavna vrijednost nagradnog fonda je 9 020,71 KM. Nagradni fond čini ukupno 20 nagrade i to:

- deset (10) nagrada – Weber roštilj pojedinačne vrijednosti sa PDV-om 769,90 KM što čini ukupno 7 699,00 KM;

- sedam (7) nagrada – Relaks stolica pojedinačne vrijednosti sa PDV-om 129,00KM što čini ukupno 903,00 KM;

- tri (3) nagrade – Prenosni frižider za piknik pojedinačne vrijednosti sa PDV-om 139,57KM što čini ukupno 418,71KM;

Dobitnici će biti izvučeni sljedećim redoslijedom:

1. Deset(10) dobitnika nagrade Weber roštilj pojedinačne vrijednosti sa PDV-om 769,90 KM
2. Sedam(7) dobitnika nagrade Relaks stolica pojedinačne vrijednosti sa PDV-om 129,00KM
3. Tri(3) dobitnika nagrade Prenosni frižider za piknik pojedinačne vrijednosti sa PDV-om 139,57KM

Broj nagrada je ograničen i ni u kojem slučaju neće biti dodijeljeno više nagrada nego što je predviđeno ovim Pravilima. Nagrade se ne mogu zamijeniti za novac, druge proizvode ili usluge. Sve nagrade uključuju porez na dodanu vrijednost koji plaća Organizator. Fotografije svih nagrada na svim promotivnim materijalima su simbolične i služe samo za informativne svrhe.

**8. Obavještavanje dobitnika i uručenje nagrada**

Svi dobitnici nagrada bit će obaviješteni putem telefona. Dobitnik je dužan postupiti u skladu sa instrukcijama iz SMS poruke ili poziva. Ukoliko ne može biti kontaktiran ili se ne javi u roku 8 dana od SMS obavještenja ili telefonskog poziva, Organizator se oslobađa odgovornosti predaje Nagrade tom dobitniku. Preuzimanjem nagrade od strane učesnika prestaju sve obaveze Organizatora prema njemu.

Učesnici u nagradnoj igri nemaju pravo zahtijevati drugačije nagrade ili u većim količinama od one predviđene ovim Pravilima. Nagrada se ne može zamijeniti za novac ili bilo koju drugu nagradu, robu ili uslugu.

Nagrade se ne mogu prenositi na druge osobe.

Sve obaveze Organizatora prema Sudionicima prestaju od trenutka uručenja nagrade.

Svi dobitnici će preuzeti svoje nagrade u skladu sa dogovorom s Organizatorom, a po predočenju osobnih dokumenata te najkasnije 30 dana od dana obavještenja dobitnika odnosno stupanja u kontakt.

Ukoliko dobitnici u roku od 30 dana ne preuzmu osvojene nagrade Organizator će u dodatnom roku od 8 dana obavijestiti dobitnike o osvojenoj nagradi i ostaviti dobitnicima dodatni rok od 8 dana u kojem mogu preuzeti nagradu.

Dobitnici koji u naknadnom roku od 8 dana ne preuzmu nagradu gube pravo na istu, a Organizator će, ukoliko nagradni fond nakon završetka nagradne igre ne bude podijeljen dobitnicima, isti prodati i sredstva ostvarena prodajom ravnomjerno uplatiti na račune humanitarnih organizacija ( „Crveni križ“, „Caritas“, „Merhamet MDD“ i „Dobrotvor“) .

Pravila nagradne igre, kao i rezultati izvlačenja i imena dobitnika bit će objavljena na web stranici [https://tropic.ba/](https://tropic.ba/%20) i [www.mojmarket.ba](http://www.mojmarket.ba). Pravila nagradne igre biti će objavljena najmanje sedam dana prije početka nagradne igre u novinama „Euro Blic“. Dobitnik mora da ispunjava sve uslove definisane ovim pravilima.

**9. Porez i odgovornosti**

Sve porezne obveze plaća Organizator nagradne igre, a u skladu sa Zakonom o igrama na sreću Republike Srpske.

Učesnik se slaže da Organizator, Partner, Klijent ili koje s njima povezano društvo neće biti odgovorni za funkcionisanje ili upotrebu nagrade. Učesnik prihvata da gore navedeni subjekti nisu, niti će na bilo koji način biti odgovorni za ikakve obaveze, garanciju ili jamstvo koji bi, bilo po zakonu ili po prirodi stvari, mogli nastati u vezi s bilo kojom nagradom, što uključuje, ali se ne ograničava na kvalitet, mehanička svojstva ili prikladnost nagrade.

**10. Osobni podaci**

Prije prijave na nagradnu igru Učesnik potvrđuje da je upoznat sa Pravilima i uslovima prikupljanja i obrade njegovih osobnih podataka. Organizator će za potrebe sudjelovanja u nagradnoj igri od Učesnika prikupljati Ime i prezime i mjesto prebivališta. Svi osobni podaci Učesnika koji se prikupe tijekom nagradne igre isključivo se koriste u svrhu provođenja i realizacije nagradne igre. Organizator će od dobitnika prikupiti i dodatne osobne podatke: adresa i broj telefona kako bi osvojenu nagradu mogao isporučiti dobitniku. Osobni podaci učesnika čuvaju se najduže 2 mjeseca od dana završetka nagradne igre poslije čega se trajno brišu. Osobni podaci dobitnika čuvaju se u skladu s važećim propisima , a najduže 5 godina od završetka nagradne igre. Organizator će ime, prezime i grad dobitnika objaviti u medijima po svom izboru. Učesnik je slobodan u svakom trenutku tražiti od Organizatora ili Klijenta da prestane sa obradom njegovih osobnih podataka slanjem maila na **info@ba.nestle.com** i prihvaća da takvo uskraćivanje može rezultirati nemogućnošću sudjelovanja u nagradnoj igri. Osobne podatke Učesnika će obrađivati Organizator, te će iste dijeliti sa Klijentom. Organizator će poduzeti sve potrebne korake u organizacijskom i tehničkom smislu kako bi zaštitio osobne podatke Učesnika u skladu sa važećom regulativom. Klijent može osobne podatke Učesnika prenositi i u okviru Nestle grupe što podrazumijeva i zemlje izvan Evropskog gospodarskog prostora ukoliko je osiguran odgovarajući nivo zaštite osobnih podataka u skladu s važećim propisima.

Učesnik je dužan prilikom davanja podataka dati istinite, tačne i potpune kontakt podatke o sebi. Učesnik je saglasan da ga Organizator kontaktira koristeći njegove kontakt podatke. U slučaju nedostupnosti Učesnika iz bilo kojeg razloga, uključujući netačne podatke ili nemogućnost uspostavljanja kontakta, postupit će se u skladu sa odredbom člana 8 Pravila.

Podnošenjem prijave Učesnik potvrđuje da je obaviješten o prikupljanju i obradi osobnih podataka. Učesnik može dobiti detaljnije informacije o obradi osobnih podataka od strane Klijenta putem Obavijesti o zaštiti podataka objavljenim na službenim stranicama Klijenta.

**11.** **Otkazivanje**

Organizator zadržava pravo da prekine nagradnu igru u slučaju okolnosti za koje Organizator nije odgovoran, odnosno koje nije mogao spriječiti, otkloniti ili izbjeći, u kojem slučaju se oslobađa svih mogućih nastalih obveza prema učesniku. Organizator ne snosi nikakvu odgovornost zbog tehničkih problema ili grešaka u unosu podataka i drugih razloga koji ne ovise od Organizatora. Učesnik koji sudjeluje u nagradnoj igri prihvata prava i obaveze ovih Pravila. Organizator zadržava pravo promjene Pravila uz prethodnu saglasnost Republičke uprave za igre na sreću, o čemu će svi učesnici biti pravovremeno obaviješteni objavom u dnevnim novinama. Odluke Organizatora donesene prema Pravilima o provođenju nagradne igre konačne su i obavezujuće za sve učesnike. U slučaju spora između Organizatora i Sudionika nadležan je Osnovni sud u Banja Luci.

Broj:

Dana \_\_\_\_\_\_\_\_.2022. godine